Történelmi pillanat: Boris Johnson aláírta a Brexitet, Nagy-Britannia most már biztosan kilép az EU-ból | Vadhajtások
2020.01.25. 12
A Downing Street által közzétett nyilatkozatában a konzervatív párti kormányfő “fantasztikus pillanatnak” nevezte a dokumentum aláírását.
“Most már egységes országként továbbléphetünk, egy olyan kormány vezetésével, amely a jobb közszolgáltatások, a bővülő lehetőségek megteremtésére összpontosít, és arra, hogy a ragyogó Egyesült Királyság minden zuga kiteljesíthesse képességeit” – fogalmazott az aláírást követő nyilatkozatában a brit miniszterelnök.
A miniszterelnöki hivatal által közzétett fotó tanúsága szerint a brit kormányfő aláírását viselő oldalon az Európai Unióban honos összes nyelven, köztük magyarul az áll, hogy “Nagy-Britannia és Észak-Írország Egyesült Királysága részéről”.
Boris Johnson has signed the Withdrawal Agreement. Pics just released by Downing Street 👇 pic.twitter.com/OgQmSzJH7m
Az Egyesült Királyság jövő pénteken, január 31-én brit idő szerint 23 órakor, közép-európai idő szerint éjfélkor, 47 évnyi és egy hónapnyi tagság után lép ki az Európai Unióból.